Деклинација грчких именица (страна 89-90)

Грчке именице се у латинском језику мењају по прве три деклинације, али у неким падежима наставци одступају од латинских, задржавајући особине грчких завршетака.

XIII лекција (страна 87): Amita mea – Моја тетка

(Подвучене су грчке именице са преводом.)

l. Diagnosis mea est: epitheliosis contagiosa cutis et mucosae avium.

– Моја дијагноза је: заразно бујање коже и слузнице птица (дифтерија живине).

2. Familia mea sunt Papaveraceae. – Моја породица су макови.

3. Dyspnoën habes. – Имаш отежано дисање.

4. Georgius cum animali aegroto est: gallina symptomata dyspnoës habet.

– Ђорђе је са болесном животињом: кокошка има знакове отежаног дисања.

5. Ante casam animal aegrotum iacet. – Пред кућом болесна животиња лежи.

6. Videmus: flores Papaveris rhoeae (читај: рее), campum glycines, Rhododendron ferrugineum in areā amitae.

– Видимо: цветове булке, поље соје (и) алпску ружу у башти тетке.

Нови стручни изрази у лекцији: Agropyrum repens – пиревина (трава); Agrostemma githago – кукољ; contagiosus – заразан; cutis – кожа; Glycine max – соја; Papaver – мак; Papaver rhoeas (читај: реас) – булка; Papaveraceae – биљке из породице мака; pistillum – тучак; radix – корен; rhizoma – подземно стабло; Rhododendron ferrugineum – алпска ружа; stygma – жиг; stylus – стабљика; symptoma – знак болести; Triticum aestivum – летња пшеница.